|  |  |  |
| --- | --- | --- |
|  1 9 7 6 2 0 1 4 |  | 144.szám 2014. ***december***  |
|  Abonyi Horgász Egyesület |

**A 2015. évi engedélyek árai:**

**Felnőtt férfi (70 év alatt)**

Szövetségi tagdíj: 1.800.-Ft.

Állami jegy: 2.000.-Ft.

Foghási napló: 200.-Ft.

Tagdíj: 8.000.-Ft.

Területi emgedély: 25.000.-Ft.

**Összesen: 37.000.-Ft.**

70 év alatti nők: 36.100.-Ft-ot, 70 év feletti férfiak: 34.100.-Ft-ot,

70 év feletti nők: 34.100.-Ft-ot fizessenek be.

**Ifjúsági horgászok:**

Szövetségi tagdíj: 900.-Ft.

Állami jegy: 2.000.-Ft.

Fogási napló: 200.-Ft.

Tagdíj: 4.000.-Ft

Területi engedély: 12.500.-Ft.

**Összesen: 19.600Ft.**

**Gyerek horgászok:**

Területi engedély: 900.-Ft.

Fogási napló: 200.-Ft.

**Összesen: 1.100.-Ft.**

Kettős tagsággal rendelkező férfiak 4.000.-Ft-al, a nők 3.100.-Ft-al kevesebbet fizessenek be.

A befizetéseket egy összegben kérjük befizetni OTP fiókban 2015. március 31-ig. Csekkes befizetéseket megszüntettük.

Aki területi engedélyt nem kíván váltani, tagságát csak tagdíj befizetésével tarthatja meg. Partszakasszal rendelkező horgászoknak a területi engedély váltása kötelező!

**Befizetni csak 2015. január 01-e után lehet.**

**2014. évi fogási naplók leadásának rendje:**

A fogási naplókat 2015. január 25-ig kell leadni a TAVERNA SÖRÖZŐ-ben **január 11-én, január 18-án és január 25-én vasárnap 15-18 óra között**. Kizárólag ezekben az időpontokban tudjuk átvenni a fogási naplókat. Minden átvételről egy igazolást kell kiadnunk, hogy határidőben és hibátlanul kitöltve vagy hibásan került leadásra. Felhívjuk mindenki figyelmét, hogy az összesítések az előírásoknak megfelelő legyen. **Ellenkező esetben, a határidőben le nem adott illetve hibásan kitöltött fogási napló leadása esetében a 2015. évi Állami jegy ára 4000 Ft-ba fog kerülni.**

Vidéki horgászok is csak személyen tudják leadni a fogási naplókat. A kettős tagsággal rendelkezők ott adják le, ahol azt kiadták. Az Abonyi HE. területén fogott halakat részletezve kérjük leadni.

A 2015. évi engedély kiadásának feltétel, hogy aki rendelkezik Chip kártyával az annak a számát adja le. Erre azért van szükség, hogy a nem élő kártyákat 100%-ban ki tudjuk szűrni, ezzel megakadályozva az illetéktelenek bejárását tavainkra.

2015-től megszűnik a hírlevek postázása, a folyamatosan megjelenő tájékoztatókat a napijegy forgalmazó két horgász boltban, az weblapon illetve a facebookon és a horgásztanyánál lesznek olvashatóak és elérhetőek. A két boltban igény szerint elvihető példányokat biztosítunk. 2015-ben az áram fogyasztok esetében kérünk két borítékot.

**Fogási mennyiségek változása**

*Felnőtt éves területi engedéllyel rendelkezők esetén:* Napi 2, heti 3 db és évi 35 db ponty.

Más méretkorlátozás alá eső halfajokból 2-2 (heti 4 db), de összesen legfeljebb napi 5 db méretkorlátozás alá eső hal, amúrból, csukából, süllőből, balinból évi 20 db. Évente max 100 kg hal fogható a méretkorlátozás alá eső fajokból, mely összsúlyba a harcsa nem számít bele. Tavainkon az amúr méretkorlátozás alá esetik. 5 kg feletti ponty nem vihető el. A koi ponty (színes ponty) elvitele tilos! Egyéb halból napi 3 kg, heti 6 kg és éves 20 kg fogható, kivéve a busa. 10 cm-nél kisebb csalihalból legfeljebb napi 15 db-ot.

*Ifi éves területi engedéllyel rendelkezők esetén*: Napi , heti 2 db és évi 18 db ponty.

Más méretkorlátozás alá eső halfajokból 1-1 (heti 2 db), de összesen legfeljebb napi 3 db méretkorlátozás alá eső hal, amúrból, csukából, süllőből, balinból évi 10 db. Évente max 50 kg hal fogható a méretkorlátozás alá eső fajokból, mely összsúlyba a harcsa nem számít bele. Tavainkon az amúr méretkorlátozás alá esetik. 5 kg feletti ponty nem vihető el. A koi ponty (színes ponty) elvitele tilos! Egyéb halból napi 1,5 kg, heti 3 kg és éves 10 kg fogható, kivéve a busa. 10 cm-nél kisebb csalihalból legfeljebb napi 15 db-ot.

 **HÍ R E K – K Ö Z L E M É N Y E K**

**SZJA 1 %:** Kérjük horgásztársainkat és családtagjaikat, hogy akik SZJA 1 %-ukat egyesületüknek kívánják felajánlani, az erre vonatkozó nyilatkozat kitöltésekor A kedvezményezett adószámaként a következőt jelöljék meg: **19832395-1-13** A kedvezményezett neve: Abonyi Horgász Egyesület.

**Közgyűlés**: a Közgyűlés tervezett időpontja: 2015. március 8-a

**Téli éjszakai horgászat:** 2014.11.29-én 13-14 óra között rendkívüli vezetőségi ülést tartottunk telefonos egyeztetéssel. 2014. december 1-től tilos az éjszakai horgászat 2015. február 28-ig. Egyhangúlag elfogadva.

**Vezetőségi tag lemondása:** 2014.11.15-i Vezetőségi ülésen Kovács József (halőrzését felelős vezető) beadta azonnali hatályú lemondását. A lemondást a Vezetőség elfogadta. Köszönjük az eddigi munkáját, személyének pótlásáról a Közgyűlés fog dönteni.

**Tagfelvételek:** Vízner Tamás, Ollé Csaba, Ollé Sándor, Rába István, Nagy Gábor, Jagri Sándor, Hajnal Gyula, Tajthi János, Szűcs Béla

**Partszakasz kérelem:** Rába István 1/52 partszakasz használatát megkapta.

**Egyéb:** Ócsai János olyan helyet igényelne, mely nem kiadható. Varga Istvánné stégét szeretné szélesíteni, egyhangúan megszavazva.

Abony 2014. december 27. Abonyi Horgász Egyesület Elnöksége